Мы махуэхэм
Мэкъуауэгъуэм и 30, махуэку
УФ-м ЮстицэмкIэ и министерствэм и уголовнэ-гъэзэщIакIуэ IуэхущIапIэхэм я хъумакIуэ IэнатIэм и лэжьакIуэм и махуэщ
Белоруссием щагъэлъапIэ экономистым и махуэр
1845 гъэм урысей пащтыхь Николай Езанэм унафэ къыдигъэкIащ Новороссийск кхъухь тедзапIэ къыщызэIухыным теухуауэ.
1868 гъэм Самарканд Урысей империем хагъэхьащ.
1894 гъэм къызэIуахащ Лондон и Тауэр-бридж лъэмыж цIэрыIуэр.
1894 гъэм Кореер Китайм къыгуэкIри къэрал щхьэхуит хъуащ.
1908 гъэм Тунгус метеоритыр ЩIым къытехуащ.
1908 гъэм Бахъсэн, Дзэлыкъуэ мэкъумэшыщIэхэм зыкъаIэтащ.
1944 гъэм СССР-м медицинэ щIэныгъэхэмкIэ и академиер къызэрагъэпэщащ. 1992 гъэм ар Урысейм медицинэ щIэныгъэхэмкIэ и академиеу зэрахъуэкIащ.
1945 гъэм СССР-м къыщыдахыжащ IэнатIэ пэрыт цIыхум илъэсым кърибыдэу зы мазэкIэ зигъэпсэхуну зэрыхуитым теухуа хабзэр.
1945 гъэм СССР-м и Совет Нэхъыщхьэм и Президиумым унафэ къищтащ Урысей Федерацэм хыхьэ Кърым АССР-р Кърым область зэращIым теухуауэ. 1954 гъэм мазаем и 19-м къэралым и Совет Нэхъыщхьэм унафэ ищIащ Кърым областыр Украинэ ССР-м етыным теухуауэ. Иджы ар УФ-м хыхьэ Кърым Республикэщ.
1971 гъэм хьэршым къыщикIыжым хэкIуэдащ «Союз-11» кхъухьым иса космонавтхэу Добровольский Георгий, Волков Владислав, Пацаев Виктор сымэ.
США-м щыщ боксёр цIэрыIуэ, дуней псом и абсолютнэ чемпион Тайсон Майк и ныбжьыр илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 25 — 29-рэ, жэщым градус 20 — 22-рэ щыхъунущ.
Бадзэуэгъуэм и 1, мэрем
Бурятием егъэлъапIэ езым фIэфIу Урысей къэралыгъуэм щыхыхьа (1661 гъэм) махуэр
Украинэм и Архитектурэм и махуэщ
Армением и прокуратурэм и лэжьакIуэм и махуэщ
Канадэм и махуэщ
1200 гъэм Китайм дунейм щыяпэу щащIащ нэхэр дыгъэм зэрыщахъумэ нэгъу-джэ.
1862 гъэм Москва къыщызэIуахащ къэрал библиотекэ.
1875 гъэм дунейпсо пощт зэгухьэныгъэр къызэрагъэпэщащ.
1882 гъэм Петербург лэжьэн щыщIидзащ япэ телефон станцым.
1904 гъэм Сент-Луис (США) къыщызэIуахащ III гъэмахуэ олимп джэгухэр.
1917 гъэм Урысейр япэ дыдэу техьащ гъэмахуэ зэманым.
1957 гъэм Москва и Театр Иным щызэхэтащ Къэбэрдейр езым фIэфIу Урысейм зэрыгухьэрэ илъэс 400 зэрырикъум и щIыхькIэ Къэбэрдей-Балъкъэр АССР-м и гъуазджэмрэ щэнхабзэмрэ я лэжьакIуэхэм я иужьрей концертыр.
1966 гъэм СССР-м колхозхэтхэм мазэ къэс улахуэ ирату щыщIадзащ.
1981 гъэм КъБР-м и цIыхубэ усакIуэ КIыщокъуэ Алим СССР-м и ТхакIуэхэм я зэгухьэныгъэм и правленэм и секретару хахащ.
Совет актрисэ, СССР-м и цIыхубэ артисткэ Лучко Кларэ къызэралъхурэ илъэс 91-рэ ирокъу.
Философие щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Джатэгъэжь Владимир и ныбжьыр илъэс 82-рэ ирокъу.
Шэрджэс жылагъуэ лэжьакIуэ, «Хэкужь» щIыналъэ псапащIэ фондым и тхьэмадэ Iэдэмокъуэ Алберд и ныбжьыр илъэс 67-рэ ирокъу.
Къэрал къулыкъущIэ, Олимп Джэгухэм я чемпион Хъущт Аслъэнбэч и ныбжьыр илъэс 36-рэ ирокъу.
Урысей фигуристкэ, Олимп Джэгухэм я чемпионкэ Сотниковэ Аделинэ и ныбжьыр илъэс 20 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 24 — 26-рэ, жэщым градус 18 — 20 щыхъунущ.
